Geir Lundestad, directorul Institutului norvegian, a declarat că un numar record de 278 de candidați, inclusiv 47 de organizații, au fost nominalizați pentru ediția din 2014 a acestui premiu. El a menționat că, deocamdată, este vorba de o listă preliminară.

„O parte din obiectivul primei întâlniri a comitetului este să ia în considerare evenimente recente, iar membrii comisiei încearcă să anticipeze care ar putea fi evoluțiile potențiale în punctele fierbinți din punct de vedere politic”, a spus Geir Lundestad, informează Reuters.

Printre nominalizați se numără și Papa Francisc, Malala Yousafzai - simbolul luptei pentru educaţia fetelor în Pakistan, sau Edward Snowden, dar și câțiva activiști ruși.